चूरू. बेटे-बेटी के दर्द और मर्म को मां से ज्यादा भला कौन समझ सकता है। झुंझुनूं की अंजू नेहरा इसका उदाहरण है। उसने मंदबुद्धि पुत्र के भविष्य के साथ अन्य बच्चों का भविष्य बनाने के लिए पहले मुंबई में दो साल का स्पेशल डीएड (एमआर) का डिप्लोमा किया। इसके बाद चूरू में दिव्यांग बच्चों का स्कूल खोल दिया और स्कूल का नाम मंदबुद्धि बेटे मधुर के नाम पर मधुर स्पेशल शिक्षण-प्रशिक्षण संस्थान रख दिया।
करीब साढ़े तीन साल पहले खोले गए इस स्कूल में अब 60 मंदबुद्धि-मूकबधिर बच्चे निशुल्क पढ़ाई कर रहे है। पत्नी का सहयोग करने के लिए डेढ़ साल सेना में नौकरी कर रहे जीएल नेहरा ने वीआरएस ले लिया और अब पति-पत्नी स्कूल का संचालन कर रहे है। इतना ही नहीं जिस बच्चे मधुर के लिए मां ने चूरू में स्कूल खोला, आज वहीं मंदबुद्धि मधुर दिव्यांगों को स्कूल में योग व डांस करवा रहा है। पिछले साल मधुर को प्रेरणा स्रोत के रूप 3 दिसंबर को विशेष योग्यजन निदेशालय के शासन सचिव की ओर से राज्यस्तरीय पुरस्कार मिला। संस्थान को भी 2014 में राज्यस्तरीय पुरस्कार मिल चुका है।
बांधकर लाने वाले मंदबुद्धि बच्चे अब नाॅर्मल
स्कूल के स्टॉफ का कहना है कि गांव खासोली सतवीर व काेमल को 2015 में परिजन रस्सी से बांधकर स्कूल लेकर आए। स्कूल में कई दिनों दोनों ने किसी की नहीं सुनी, मगर बाद में माहौल व पढ़ाई में अपनत्व देखकर वे भी नॉर्मल होकर पढ़ने लगे। अब वे दोनों अन्य स्कूल सामान्य बच्चों के साथ पढ़ाई कर रहे है।
सहयोग करने आने लगे भामाशाह-जनप्रतिनिधि
जिले में मंदबुद्धि-मूकबधिर बच्चों के स्कूल में भामाशाहों, जनप्रतिनिधियों व संस्थाओं ने खूब आर्थिक सहयोग किया। सामाजिक न्याय व अधिकारिता विभाग भी स्कूल को प्रोत्साहित कर रहा है। इस स्कूल के बच्चों की गतिविधियों की धूम जिलास्तर पर होने वाले कार्यक्रमों में हर साल रहती है। अब तो खेल में मधुर सहित कई बच्चे भाग ले चुके है।
व्यावसायिक क्लास भी: स्कूल में मंदबुद्धि व मूकबधिर बच्चे शैक्षिक गतिविधियों के अलावा व्यावसायिक गतिविधियां भी चलाई। जाती है।
hin_Deva hin_Deva hin_Deva hin_Deva hin_Deva hin_Deva hin_Deva